งานวัดประจำปีของประเทศ ไม่อยากพลาดสักปี บ้างก็สนุกสนานกับการสอยดาว ตักไข่ ล้วงไห ฯลฯ ถือว่ามาทำบุญกันด้วย ...

ซุ้มเบียร์สิงห์ เคยเป็นร้านประจำที่ต้องแวะทุกปี แต่ตอนนี้ 'ขาดริ๊งค์' ไม่มาด้วยแล้ว ย้ายมากินอาหารจานเดียวง่ายๆ สไตล์ครัวสวนดุสิต ที่ปีนี้ จั่วป้ายว่าเป็น "ครัวของแผ่นดิน"

อ้าว ... ตั้งใจมากินขนมเบื้องญวน แต่ปีนี้ไม่มีซะงั้น # ข้าวผัดกุ้งราดผัดเขียวหวานปลา 50- เติมพริกน้ำปลา พอทานได้อยู่ # อัญชันมะนาว สีสวย อ่อนเปรี้ยวไปหน่อย ดับร้อน ดับกระหายได้ตามควร

ก่อนกลับ ก็แวะหยิบขนมนมเนยกลับมาด้วย ปรับราคาขึ้นทุกรายการ # ข้าวแช่ จาก 55 เป็น 70 เปลี่ยนบรรจุภัณฑ์ให้สะดวกขึ้น # Toffee Cake ยังตรึงราคาเดิม มีแบบแมคคาดาเมียด้วย ราคาต่างกันเล็กน้อย ... อื่นๆ ก็จำพวกพายไส้กรอกตัด, แพนเค้กโรล, แซนวิชโรล, ขนมปังไส้ต่างๆ, สารพันคุ๊กกี้ เลือกๆ หยิบใส่ตะกร้า แล้วมาชำระที่แคชเชียร์ ต้องตะลึงกับการคิดเงินที่รวดเร็วมาก & ไม่เคยผิดพลาดด้วย ... สบายใจละ ภารกิจประจำปี สำเร็จไปอีกหนึ่ง